ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ዓውደ ምርኢት ስራሕቲ ዳቪንቺ ኣብ ፈረንሳይ ተኸፊቱ 25 ጥቅምቲ 2019 መግለጺ ስእሊ, ስእሊ ሊዮናርዶ 'ላ ቤላ ፍሮኒየረ' ንዝኽሪ መበል 500 ዓመት ዕለተ ሞት ሊዮናርዶ ዳ ቪንቺ ዝተዳለወ ዓውደ ምርኢት ንህዝቢ ክፉት ኮይኑ። እዚ ምርኢት ሓደ ካብቶም ኣብ ዓለምና ዝኸበሩ ዓውደ ምርኢታት ኮይኑ፡ ንምደላዉ ከባቢ ዓሰርተ ዓመት ወሲዱ። እዚ ምርኢት ንኸይከየድ ብዝተፈላለዩ ዲፕሎማስያዊ ጉዳያት ክተዓናቐፍ ጸኒሑ እዩ። ስእሊ ሊዮናርዶ ዳ ቪንቺ ዝኾነት ሞናሊዛ እትርከበሉ ቤተ መዘክር ሎቭረ፡ ኣብ ዘበነ ተሃድሶ ኣውሮጳ ዝተስኣሉ 160 ስእልታት ሒዙ፡ ኣብ ዝሓለፈ ሓሙስ ንበጻሕቲ ክፉት ኮይኑ። ገሊኦም ስእሊታት ካብ ንግስቲ ኤልሳቤጥ ክልተን ቢልን ሚሊንዳ ጌትስን ብልቓሕ ዝተረኸቡ እዮም። ምንጪ ስእሊ, Royal Collection Trust መግለጺ ስእሊ, ስእሊ ሊዮናርዶ 'ስታር ኦፍ ቤተልሄም ኤንድ ኣዘር ፕላንትስ' እቲ ኣብ ዝቕጽሉ ኣርባዕተ ኣዋርሕ ልዕሊ ኣርባዕተ ሚልዮን ሰባት ክርእይዎ ተስፋ ዝግበረሉ ዓውደ ምርኢት፡ ውልቀ መዛግብቱ፣ 'ቴክኖሊጂ ኢንፍራሬድ ኢሜጂንግን ቨርችዋል ሪያሊቲን' ብምጥቃም ኣብ ስራሕቲ ሊዮናርዶ ዳ ቪንቺ ዓሚቕ ርድኢት ንምፍጣር ዝዓለመ እዩ። 'ሞናሊዛ' ናይ ብሓቂ ስእሊ ዳ ቪንቺ ድያ?
